Ühel juunipäeval istutasime juurviljaaias kapsaid, suhkru- ja loomapeete. Martna ja Lähtru teel oli liiklust märgatavalt rohkem kui tavaliselt. Sõjaväe veoautod ja tsiviilsõidukid liikusid edasi-tagasi Haapsalu ja kohaliku valitsusasutuse vahel. Ei teadnud midagi paha aimata. Järgmisel hommikul kuulsime rahva küüditamisest. Öösel kella ühe ajal olla koputatud uksele. Ametimehed, miilitsad ja sõdurid teinud korralduse 25naelane pakk riiete ja toiduga kokku panna ja kaasa võtta. See kõik pidi sündima  kiiresti, vähem kui 2 tunni jooksul. Siis käsutati küüditatute perekond kodust välja veoautosse ja sõit läks kogumispunkti Haapsalusse, kus inimesed aeti loomavagunitesse ja algas teekond Siberisse.